Liberalisme klasik

Liberalisme klasikal merupakan satu cabang falsafah liberalisme yang menekanan kerasionalan manusia, hak-hak harta peribadi, hak-hak semulajadi, kengkangan perlembagaan ke atas kerajaan, perlindungan hak-hak sivil, pasaran bebas dan kebebasan peribadi seperti yang diterangkan melalui penulisan Adam Smith, David Ricardo, Jeremy Bentham dan John Stuart Mill. Perkataan klasikal ditambah secara retrospektif untuk membezakan liberalisme ini daripada liberalisme baru yang diperkenalkan oleh Thomas Hill Green, Leonard Trelawny Hobhouse dan Franklin D. Roosevelt. Perkara teras di dalam liberalisme klasikal adalah laissez-faire dan keaturan spontan.

Friedrich Hayek, Ludwig von Mises dan Milton Friedman telah mempopularkan liberalisme klasikal di abad ke-20 setelah disisihkan semasa lewat abad ke-19 dan ke 20.

Libertarian yang mempunyai kecenderungan minarkis menggunakan frasa liberalisme klasikal tanpa membezakannya daripada libertarianisme. Penggunaan frasa liberalisme klasikal sebagai libertarianisme sedang didebatkan oleh ahli-ahli akademik. Akan tetapi, jika kedua-dua falsafah tersebut berbeza, di dalam banyak cara, libertarianisme kelihatan serupa dengan liberalisme klasikal.

Pemikiran asas

Liberalisme di Amerika Syarikat telah mengambil satu langkah yang pragmatik sebagai tindakbalas terhadap revolusi industri. Semasa zaman Thomas Jefferson, ekonomi laissez faire telah diterima sebagai satu dasar liberal untuk mengecapi kesaksamaan terhadap peluang untuk semua. Arthur Schlesinger Jr. berpendapat bahawa

Walau bagaimanapun, keadaan mula berubah semasa tahun 1970-an. Kelembapan ekonomi serta tahap cukai dan hutang yang tinggi menyebabkan ramai makin tertarik kepada liberalisme klasikal. Tarikan tersebut mula membangunkan semula pendapat liberalisme klasikal yang telah lama ditinggalkan oleh orang ramai. Antara mereka yang memperjuangkan fahaman ini adalah Friedrich von Hayek dan Milton Friedman. Kedua-dua tokoh ekonomi ini menekanan bahawa campur tangan kerajaan di dalam polisi fiskal akan membawa kesan buruk. Idea ini mula diterima pakai oleh parti politik yang berhaluan konservatif di Amerika Syarikat dan Great Britain di awal 1980-an. Presiden Ronald Reagan sendiri telah menamakan Bastiat, von Mises dan Hayek sebagai tokoh-tokoh yang telah mempengaruhi perkembangan liberalisme klasikal.

Falsafah liberalisme klasikal memberi penekanan khusus terhadap kedaulatan peribadi yang mana hak-hak harta peribadi adalah satu bahagian yang sangat penting di dalam konsep kebebasan peribadi. Ini menjadi asas pemikiran terhadap sokongan kepada polisi awam laissez faire. Pemikiran ahli-ahli liberalisme klasikal tidak yakin terhadap demokrasi terus "kerana tiada apa di dalam idea pemerintahan majoriti yang menunjukan bahawa kumpulan majoriti akan menghormati hak-hak harta peribadi ataupun undang-undang." Sebagai contoh, James Madison memperjuangkan republik berperlembagaan yang berdiri atas kebebasan peribadi dengan alasan bahawa demokrasi tulen "adalah perasaan atau kepentingan bersama yang dikongsi oleh satu kumpulan majoriti dan tidak ada cara di dalam demokrasi tulen untuk menentang kuasa majority daripada pengorbankan pihak minoriti." 

Dari sudut ekonomi, sesetengah liberal klasikal mendokong ekonomi pasaran sebagai sistem yang paling cekap untuk memuaskan kehendak manusia serta mengalirkan sumber-sumber ke arah penggunaan yang paling membina: they "are more suspicious than conservatives of all but the most minimal government." Penekanan terhadap pasaran bebas lahir dari "tanggapan yang manusia berfikiran waras, berkepentingan sendiri dan logikal terhadap sasarannya."  Adam Smith bagaimanapun tidak memperjuangkan kapitalisme tulen dan menerima bahawa pasaran bebas mempunyai kelemahannya sendiri.

Falsafah ini juga memegang dengan teguh bahawa hak-hak peribadi tidak memerlukan kerajaan untuk wujud. Thomas Jefferson menamakan hak-hak ini sebagai hak-hak sedia lahir (inalienable rights): "... kebebasan adalah tingkah laku yang tidak terhalang di dalam ruang yang sempadannya terwujud dengan adanya hak-hak orang lain yang sama. Saya tidak berkata "di dalam ruangan undang-undang' kerana undang-undang selalunya adalah kehendak pemerintah yang zalim, terutamanya apabila undang-undang melanggar hak-hak peribadi.

Rujukan

Liberalisme